《忆江南 冬景八阕 其一》
明代·沈宜修

寒夜月，景墅最凄然。风雪可堪疏影照，婵娟偏惹冷香怜。

罗袖掩金钿。

清漏永，玉露湿馀烟。一片薄疑霜满地，千河迷漫冻无边。

灯火酒多缘。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。